cyanic-selkie/wikianc huggingface dataset:
Gemeng Duelem
Geographie
D'Gemeng Duelem läit am Südoste vum Groussherzogtum Lëtzebuerg an ass ëmgi vun de Gemenge Conter, Bous-Waldbriedemes, Schengen, Munneref, Fréiseng a Weiler zum Tuer. Si läit um südlechsten Ausleefer vum Lëtzebuerger Sandsteen deen och haut nach an engem Steebroch bei Altwis ofgebaut gëtt. Um Terrain vun der Gemeng hu sechs Baachen hir Quell. Nërdlech vun Duelem huet d'Schleebaach hiren Ufank, déi sech da mat mat der Houbech vereenegt fir dann als Albaach an d'Musel ze lafen. Och d'Hesslengerbaach, déi südlech vu Welfreng entspréngt an d'Grondbaach, déi zu Fëlschdref hiren Ufank huet, lafen iwwer d'Ierpeldengerbaach respektiv d'Gander an d'Musel.
Galloréimesche Vicus
Südlech vun der Uertschaft Duelem, am fréiere Stammesgebitt vun den Treverer, läit um héchste Punkt vun engem no Südwesten hin offalenden Héichplateau e réimescht Duerf, e sougenannte Vicus. Eng gutt Partie keltesch Fonntstécker deiten drop hin, datt do och eng keltesch Siidlung war. Déi konnt bis elo awer nach net lokaliséiert ginn.
De galloréimesche Vicus gouf em zirka 17 v. Chr. als Etappeplaz am Kontext vum Bau vun der Via Agrippa gegrënnt, déi vu Lyon iwwer Mâcon, Chalon-sur-Saône, Dijon, Langres, Toul, Metz, Duelem, Tréier duerch d'Äifel op Köln féiert. D'Uertschaft hat an der Antiquitéit den Numm Ricciacum, dee souwuel op der Plaz selwer, wéi och op der Tabula Peutingeriana, enger mëttelalterlecher Ofschrëft vun enger réimescher Kaart, iwwerliwwert ass. Seng Bléi hat en tëscht dem Enn vum 1. an dem 3. Joerhonnert n. Chr. Obwuel Deeler wärend de Germanenafäll an der zweeter Hallschent vum 3. Joerhonnert zerstéiert goufen, war den Uert duerchgängeg bis an di éischt Hallschent vum 5. Joerhonnert bewunnt. Duerno gouf d'Plaz opginn.
Ricciacum hat beandrockend ëffentlech Gebaier, wéi en Theater, e groussen Tempelbezierk an Thermen. Dat sinn Aspekter déi dem Duerf de Charakter vun enger réimescher Klengstad ginn.
Mëttelalter an Neizäit
Dat haitegt Duerf Duelem, dat sech am Dall tëscht dem „Pëtzel-Plateau“ an dem „Péiteschbierg“ erstreckt, gouf an der éischter Hallschent vum 6. Joerhonnert vu fränkeschen Zouwanderer gegrënnt. An Dokumenter gëtt dat elo Dalheim, also „D'Heem am Dall“ genannt Duerf an de Joren 785/786 fir d'éischt ernimmt. Am 10. Joerhonnert koumen d'Uertschaften Duelem, Fëlschdref an en Deel vu Welfreng duerch eng Schenkung an de Besëtz vun der Räichsabtei St Maximin zu Tréier, woumat déi eigentlech Grondhärschaft vun der Meierei Duelem an den Hänn vun der Abtei louch. Den Abt vun Tréier huet fir dee Beräich e Vogt ernannt deen fir och d'Dierfer Duelem, Fëlschdref, Altwis a Welfreng zoustänneg war. Déi Aufgab gouf vun der Härschaft vu Roussy iwwerholl. Vu 1495 un gouf den Härenhaff op Liewenszäit a vum 16. Joerhonnert un, dunn och op Zäit verpacht. Domat geet dann och d'Eegebewirtschaftung vun der Abtei St Maximin op en Enn. Wärend dem Drëssegjärege Krich gouf bal dat komplett Duelem zerstéiert. Och am Hollännesche Krich tëscht 1672 a 1678 gouf Duelem an d'Ëmgéigend geschiedegt. 1680 gouf d'Härschaft vu Roussy vu Frankräich besat a sou gouf och Duelem fir bal ee Joerhonnert bis 1769 franséisch.
Interkommunal Syndikater
D'Gemeng Duelem ass Member vu follgenden interkommunale Syndikater:
Robert Schaack-Étienne
De Robert Schaack(-Étienne), gebuer den 3. Mäerz 1917 an der Stad Lëtzebuerg a gestuerwen den 22. Abrëll 2010, war bis 1977 Premier Conseiller de Direction bei den Assurances sociales.
Hie war vum 24. Oktober 1972 bis zu senger Demissioun den 1. Januar 1988 Member vum Staatsrot.
Administration des transports publics
D'Administration des transports publics, gekierzt ATP, op Lëtzebuergesch Verwaltung fir den ëffentlechen Transport, ass eng Verwaltung vum Lëtzebuerger Staat, déi dem Minister ënnersteet deen och fir den Transport zu Lëtzebuerg zoustänneg ass. Am Ament (2021) ass dat de Ministère de la mobilité et des travaux publics (MMTP).
Se gouf mam Gesetz vum 5. Februar 2021 gegrënnt an ersetzt de fréiere Verkéiersverbond.
Zweck
Am Respekt vun de Gesetzer a Reglementer këmmert d'Verwaltung sech ëm d'Betribsplanung an d'Organisatioun vum ëffentlechen Transport op der Strooss, zu de beschte wirtschaftleche Konditiounen an am Interessi vun de Clienten.
Se ass verantwortlech fir d'Organisatioun, fir d'Administratioun an d'Planifikatioun vun der Fuerpläng a fir d'Kontroll vum ëffentlechen Transport. Se geréiert an optimiséiert den ëffentlechen Transport bannent dem Land, ausser deene Linnen, déi just bannent enger Gemeng oder engem Gemengesyndikat zirkuléieren. Bei de Verbindunge mat de Grenzregiounen, mécht se dat zesumme mat den zoustännegen auslänneschen Autoritéiten.
Se ass ë. a. och zoustänneg fir d'Clientèle z'informéieren an d'Reklamatiounen ze traitéieren.
Direktioun
D'Administration des transports publics gëtt vun engem Direkter an zwéin Adjointe geleet, déi alleguer vum Grand-Duc ernannt ginn.
Malandry
Malandry ass e klengt typescht Loutrenger Stroossenduerf.
Guy Marchand
De Guy Marchand, gebuer den 22. Mee 1937 zu Paräis, ass e franséische Schauspiller, Museker a Sänger.
Bedeitend Filmer a senger Carrière als Schauspiller sinn Coup de torchon (1981) vum Bertrand Tavernier, Garde à vue (1981) vum Claude Miller a Mortelle randonnée (1983) och vum Claude Miller.
1982 krut hien den César als beschte Schauspiller an enger Nieweroll am Film Garde à vue
Tour de Luxembourg 1998
Déi '''58. Editioun vum Tour de Luxembourg''' gouf vum 10. bis de 14. Juni 1998 gefuer.
Gueschart
Gueschart ass eng franséisch Gemeng am Departement Somme an der Regioun Hauts-de-France.
Wollef
De Wollef (Canis lupus) ass e Raubdéier vun der Gattung Canis, aus der Famill vun den Hënn (Canidae).
Wëllef ware fréier a ganz Europa verbreet, goufen awer a West- a Mëtteleuropa sou gutt wéi ausgerott.
Et gëtt dräizéng lieweg an zwou ausgestuerwen Ënneraarten.
Déi normal Sozialuerdnung vun de Wëllef ass d'Ruddel. Dëst besteet an der Reegel aus enger Elterekoppel mat hirem Nowuess. Jonk Wëllef ginn eréischt mat zwee Joer geschlechtsräif a siche sech dann hiert eegent Revéier. Bis dohi këmmere se sech mat ëm hir jonk Gesëschter, déi dat Joer no hinne gebuer goufen. Wëllefsruddelen hunn all e fest Revéier, dat se, wann et muss sinn, vehement verdeedegen.
De Wëllef hiren Haaptkascht besteet aus Planzefrësser, déi s'am Ruddel joen. Jee no Géigend kënnen dat Elchen, Rendéieren a soss Hirschaarten, an an de Bierger Wëllschwäin, Wëllschof a Steebéck sinn. Dobäi komme méi kleng Mamendéiere wéi Huesen, Kanéngchen, Wullmais a Lemmingen, an, nobäi bei de Mënschen, och alt Schof, Kaalwer, Haushënn a -kazen. D'Wëllef friessen och Planze wéi Molbier, Rout Molbier, Schwaarzbier, Wëlluebst, Spackelter a Grieser.
De Wollef zu Lëtzebuerg
Bis 2015 stoung et fest, datt de leschte Wollef zu Lëtzebuerg de 24. Abrëll 1893 am Ouljer Bësch beim "Kiem" vum Édouard Wolff erschoss gouf. Nei Erkenntnesser weisen, datt och nach méi spéit Wëllef zu Lëtzebuerg opgetruede sinn. Den 20. Februar 1895 gouf e Wollef an der Géigend vu Schëndels, deen an eng Fal gerode war, erschoss. Am Mee 1899 goufen am Gréngewald an der Ëmgéigend vun der Stad Lëtzebuerg dräi jonk Wëllef fonnt, déi vergëft Fleesch gefriess haten: zwéi waren dout, den drëtte konnt gerett ginn. Am Éischte Weltkrich sinn nees Wëllef zu Lëtzebuerg gemellt ginn: am November-Dezember 1914 bei Uespelt a bei Ënsber, am Januar-Februar 1917 an der Dikrecher Géigend an dono e bëssen iwwerall am Land. Ob et sech wierklech ëm Wëllef oder nëmmen ëm grouss Hënn gehandelt huet, léisst sech nodréiglech net vu Fall zu Fall klären. Den 28. Februar 1920 gouf am Bësch tëscht Bierg (Gemeng Betzder) a Buchholz (Gemeng Fluessweiler) e Wollef, deen an eng Fal gerode war, vum Fieschter vum Schlass Bierg, erschoss. Zwee Fachleit aus der Forstverwaltung an de Staatsveterinär Emile Moutrier hunn d'Déier ënnersicht an et als Wollef identifizéiert.
Dono blouf et gutt 90 Joer roueg ëm d'Déier.
Am Juli 2011 gouf an der Gemeng Gedinne, an der Provënz Namouer, fir d'éischt zanter 110 Joer, nees e Wollef an der Belsch gesinn. Am Februar 2014 gouf op e puer Plazen am Museldepartement, bei Lorquin respektiv bei Walscheid, een (oder méi) Exemplare gesinn. Well net méi auszeschléisse wier, datt en och zu Lëtzebuerg nees opdauche kéint,, huet de Staatssekretär fir Ëmwelt Camille Gira 2017 en Aktiounsplang virgestallt, wat ze maachen ass, wann et sou wäit wier.
Och am Wanter 2021-22 gouf D'Presenz vun engem Wollef am belsche Grenzgebitt nërdlech vu Wëntger nogewisen, vun deem ugeholl gëtt datt en do am Summer e Schof gerass hat.
Am Dezember 2022 gouf am Raum Ëlwen e gerassent Schof fonnt, dat op d'Presenz vun engem Wollef schléisse gelooss huet. E speziell op Wollefsgeroch dresséierten Hond huet dëse Verdacht verstäerkt, deen als onbestätegten Hiwäis C3 klasséiert gouf.
Den 22. Januar 2023 gouf e männleche Wollef aus der mëtteleuropäescher Populatioun zu Tratten nogewisen.
Den 1. August 2023 huet d'Naturerwaltung bestätegt, datt am Juli e Wollef e Schof am Raum Léiler gerass huet. No der Populatiounsanalyse huet et sech ëm e Wollef aus der zentraleuropäescher Population gehandelt, denen hire Verbreedungsschwéierpunkt sech vun der Weichsel am Zentrum vu Polen bis an Niddersachsen erstreckt.
Gizy
Gizy ass eng Gemeng am franséischen Departement Aisne an der Regioun Hauts-de-France.
Marsmeteorit
E Marsmeteorit ass Gestengs dat sech um Mars gebilt huet an duerno bei engem Impakt vun engem Asteroid oder Koméit vum Mars fortgeschleidert gouf an op der Äerd gelant ass. Vun den iwwer 61.000 Meteoritten, déi bis elo op der Äerd fonnt goufen, goufen der bis 2014, 132 als Marsgestengs identifizéiert. De 17. Oktober 2013 huet d'Nasa bekannt ginn, datt op Basis vun Analysen déi de Marsrover Curiosity gemaach huet, verschidde Meteoritten déi op der Äerd fonnt goufen, a vun deene wéinst hirer elementarer an isotopescher Zusummesetzung ugeholl gouf datt se vum Mars kéimen, tatsächlech vun do sinn.
Marsmeteoritte sinn Achondritten, déi no den dräi Ënnergruppen (Shergottitten, Nakhlitten an Chassignitten) SNC-Meteoritte genannt ginn. Obschonn den éischten SNC-Meteorit am Joer 1815 a Frankräich zu Chassigny fonnt gouf, hunn déi meescht Meteorittefuerscher eréischt zanter Ufank vun den 1980er Joren d'Ofstamung vum Mars unerkannt. Allerdéngs ass deen Urspronk net ganz sou eendeiteg geséchert wéi déi vum Moundmeteorit, well nach kee Marsgestengs fir e Verglach virläit.
Ofstamung
Marsmeteoritten entstinn duerch grouss Asteroidenaschléi um Mars. Duerch d'Wucht vum Aschlag gëtt Marsgestengs an de Raum geschleidert. Verschidde fräigesat Gestengsstécker erreechen d'Äerd als Meteorit.
Fuerschungsgeschicht
Schonn 1979 gouf argumentéiert, datt déi deemools bekannt SNC-Meteoritten, anescht wéi déi meescht aner Meteoritte sinn, an net vun Asteroide stame kënnen. De Kristallisatiounsalter vun dësen SNC-Meteoritte louch bei maximal 1,3 Milliarde Joer an se haten e vulkaneschen Urspronk. Asteroide sinn dogéint scho verhältnisméisseg kuerz nom Entstoe viru 4,5 Milliarde Joer erkaalt a weisen zanterhier kee Vulkanismus méi. Et gouf ugeholl, datt ausser der Äerd nëmmen de Mars an d'Venus a Fro kéimen, well déi virun 1,3 Milliarde Joer nach Vulkanismus gewisen haten; de Vulkanismus um Jupitermound Io war 1979 nach net bekannt.
De Gedanken, datt déi besote Meteoritte vum Mars stame kéinten, hat sech eréischt 1983 duerchgesat. An engem Artikel vum Wëssenschaftsmagazin Science gouf deemools gewisen, datt d'Isotopenheefegkeet vun Argon a schockverglouste Glasaschlëss am Shergottit EETA79001 de Miessungen entspriechen, déi vun der Viking-Sond an der Atmosphär vum Mars gemaach goufen. Spéider gouf och d'Heefegkeet vun den aneren Edelgase souwéi vu Kuelendioxid a Stéckstoff an dëse Glasaschlëss bestëmmt, déi och mat den Date vum Viking iwwereneegestëmmt hunn.
Ënnersich
D'Marsmeteoritte gi sou ënnerdeelt:
Diskussioun iwwer Liewensreschter
Am Joer 1996 haten den David S. McKay a seng Mataarbechter Strukturen am Marsmeteorit ALH 84001 fonnt, deen 1984 an der Antarktis fonnt gouf, déi si als Spuere vu fossille Bakteerie gedeit haten. hir Argumenter fir Spuere vu fossillem Liewen an ALH 84001 goufen awer och kritesch kommentéiert:
D'These vum McKay a senge Matauteure gi bis haut kontrovers diskutéiert. Et goufen an der Tëschenzäit och an zwéi anere Marsmeteoritte, Shergotty an Nakhla, méiglech Reschter vu fréierem Liewe fonnt.
Jacques Maas
De Jacques Maas, gebuer de 7. Abrëll 1957, ass e lëtzebuergesche Geschichtsprofesser an Historiker.
Formatioun a Carrière
No sengem Secondaire am Stater Kolléisch (A classique, 1976) huet de Jacques Maas am Centre universitaire de Luxembourg, op der Universitéit vu Stroossbuerg (Strasbourg II) an op der Universitéit vu Paräis (Paris X) Geschicht studéiert. An der Aarbecht fir seng Maîtrise (1980) huet hie sech mam Antiklerikalismus am Grand-Duché tëscht 1839 an 1848 beschäftegt, an a senger DEA-Aarbecht (1981) huet hien d'Roll vun de Schmelzhären am politesche Liewe vum Lëtzebuerger Land (1857-1914) ënner d'Lupp geholl. Am Kader vu sengem Stage pédagogique, deen en an der Handwierkerschoul an am Stater Jongelycée gemaach huet, huet hien nach eng gréisser Aarbecht (1983) ënner dem Titel L'évolution des forces politiques libérales au tournant des 19e et 20e siècles (de la loi scolaire de 1898 à la constitution du Bloc des Gauches en 1908), geschriwwen.
No enger éischter Plaz am LTB gouf hien 2002 an de Stater Kolléisch mutéiert. 2017 gouf en deelweis bei de Fonds Belval detachéiert (Geschicht vun der Siderurgie); an zënter September 2018 ass en, nieft dem Fonds Belval, nach als Research assistant beim Luxembourg Centre for Contemporary and Digital History vun der Uni Lëtzebuerg beschäftegt.
Nieft dem Enseignement ass de Jacques Maas - ë. a. als wëssenschaftleche Mataarbechter vun de Lëtzebuerger Nationalarchiven - an der Geschichtsfuerschung engagéiert, besonnesch an de Beräicher Industriegeschicht, Zweete Weltkrich, national Identitéit, politescht Liewen, Syndikalismus, Geschichtsschreiwung a Schoul.
Tour de Luxembourg 1997
Déi '''57. Editioun vum Tour de Luxembourg''' gouf vum 12. bis de 15. Juni 1997 gefuer.
Édouard Valéry
Den Édouard Valéry, gebuer den 29. Februar 1924 zu La Coquille am Departement Dordogne, a gestuerwen de 15. September 2010 zu Sarlat-la-Canéda, war e Member vun der franséischer Resistenz.
Säi Brudder Henri war och Resistenzler.
Tom Tykwer
Den Tom Tykwer, gebuer den 23. Mee 1965 zu Wuppertal an Nordrhein-Westfalen, ass en däitsche Filmregisseur, Dréibuchauteur, Filmproduzent a Filmkomponist.
Bekannt Filmer vun him si Lola rennt mam Franka Potente a Moritz Bleibtreu, Perfume: The Story of a Murderer nom Roman Das Parfüm vum Patrick Süskind a Cloud Atlas deen hien zesumme mat de Filmregisseuren Andy Wachowski a Lana Wachowski gedréint huet.
Chris Howland
De John Christopher "Chris" Howland, gebuer den 30. Juli 1928 zu London a gestuerwen den 29. November 2013 zu Rösrath, war en englesche Radio- an Televisiounsmoderateur, Schlagersänger a Schauspiller.
Säi Liewen
Nom Zweete Weltkrich gouf de Chris Howland Mataarbechter Speaker beim Radiosender vun der brittescher Arméi BFN, wou e séier zum Chefspriecher a Chef vum Museksdepartement opgeklommen ass.
Wéi en 1952 beim NWDR kandidéiert huet, do gouf en direkt als Diskjockey agestallt am Hoffes deen u BFN an AFN verluerene Jonktem nees als Nolauschterer erëmzegewannen. Hien huet sech mat senger Sendung "Rhythmus der Welt" eenzock beléift gemaach, net nëmme well en zwanglos iwwer Trends an Neits vun der internationaler Musekzeen potere konnt, mä net zulescht och wéinst sengem markante britteschen Accent a senger grätschecher Stëmm.
Donieft hunn en 1953 eng Carrière als Schlagersänger a Schauspiller ugefaangenen. Seng gréisst Hitte waren am Mee 1958 "Fraulein" an am Mee 1959 "Das hab' ich in Paris gelernt". Um groussen Ecran huet e virun allem a Museksfilmer matgespillt, mä och als Butler a fënnef Karl May Filmer.
1961 huet en dann och nach als Fernseemoderator ugefaangen. Seng éischt Sendung war "Musik aus Studio B" beim ARD, wou e sech zwar weider als coolen DJ presentéiere konnt, mä op den däitsche Lidderrepertoire limitéiert war. Z'ernimmen ass och nach d'Sendung "Vorsicht Kamera!" aus deemselwechte Joer, déi an eng Zäit erakoum an där et nach als subversiv gegollt huet fir Leit mat verstoppter Kamera Spiichten ze spillen.
An den 1970er Joren hat e manner Chance, wéi e sech ë. a. mat engem eegenen Hotel op Mallorca verhuewen hat.
Mat senger véierter Fra Monika war en zanter 1976 bestuet. Zum Schluss huet e bei Köln gelieft an nach weider Optrëtter a Museksendungen an Talkshowen absolvéiert. Sou huet e bis zu sengem Doud am Radiosender WDR 4 seng Sendung "Spielereien mit Schallplatten" moderéiert. Hien ass am Alter vu 85 Joer a sengem Haus verscheet.
Lëscht vu Gestengs
Dëst ass eng alphabetesch Lëscht vu Gestengsaarten, fir déi an der Wikipedia schonn deelweis eegen Artikele gëtt.
De Stolzebuerger Pannewippchen
De Stolzebuerger Pannewippchen ass eng kulturell Zäitschrëft, déi zanter 1995 vum Syndicat d'initiative Stolzebuerg erausbruecht gëtt. Lokalgeschicht vun der Uertschaft Stolzebuerg an Aktivitéite vum Syndikat sinn d'Haapttheme vun den Artikelen. Bis 2009 sinn 12 Nummeren erauskomm.
Den Titel vun der Zäitschrëft huet näischt mat dem Villchen Panewippchen ze dinn (mat engem 'n'), mä leet sech vum Numm vun enger Strooss zu Stolzebuerg of, der Pannegaass (fr.: rue des mines), där hir Awunner de Spëtznumm Pannewippchen droen. Den Numm Pannegaass (de.: Banngasse) sengersäits kënnt op direktem Wee vum mëttelalterleche Bannuewen, dee bis an d'Mëtt vum 20. Joerhonnert an där Gaass stoung.
Nathalia Dill
D'Nathalia Goyannes Dill Orrico, gebuer de 24. Mäerz 1986 zu Rio de Janeiro, ass eng brasilianesch Filmschauspillerin.
Frans Sammut
De Frans Sammut, gebuer den 11. November 1945 an Ħaż-Żebbuġ, Malta,, a gestuerwen de 4. Mai 2011 a Malta. War e Schrëftsteller an Essayist.
De Frans Sammut gouf 1972 zu Valletta mat de Catherine Cachia bestuet; si hate 2 Kanner: Mark a Jean-Pierre.
Grundarfjörður
Grundarfjörður ass eng Uertschaft a Gemeng am Weste vun Island, an der Regioun Vesturland op der Nordküst vun Hallefinsel Snæfellsnes, beim Fjord Grundarfjörður, no deem se genannt ass. Se huet ronn 920 Awunner (2009).
Direkt hanner Grundarfjörður fänken d'Helgrindur-Bierger un. Am Fjord virun der Uertschaft läit déi kleng Hallefinsel Kirkjufell.
Achondrit
Achondritte (Griichesch Sprooch ά (a-), ‚ouni‘ an χόνδρος (chondros), ‚Koar‘) si Steemeteoritten, déi am Géigesaz zu de méi heefege Chondritte keng oder nëmmen nach wéineg Chondren hunn. Unhand vun Element- an Isotopeverhältnesser ginn Achondritten a Gruppen agedeelt. Ënnerscheet gi primitiv Achondritten, déi sech vu Chondritten nëmmen an der Textur ënnerscheeden a Reschter vu Chondren enthale kënnen, an differenzéiert Steemeteoritten, déi net vill Eisen oder eiseléislech Elementer hunn. Si goufen aus der Kuuscht oder dem Mantel vu gréissere Mammekierper erausgeschloen, déi sech bei hirer Genesis an en Eisekär a Mantel differenzéiert hunn. Dräi Gruppen, déi zesummen ongeféier zwéin Drëttel vun den Achondritten ausmaachen, stame warscheinlech vum Zwergplanéit (4) Vesta, e puer vum Äerdmound a vum Mars, aner konnte bis elo net klasséiert ginn.
De magmateschen Urspronk vun den Achondritte gouf fir d'éischt vum Berliner Mineralogieprofesser Gustav Rose erkannt.
Ausgesinn
Achondritte sinn (vun der donkeler Kuuscht ofgesinn) dacks gro bis wäiss gefierft a bestinn aus magmateschem Gestengs, dat sech an éischter Linn aus de Silikat-Mineraler Olivin, Pyroxen a Plagioklas zesummesetzen. Achondritte hu bal ëmmer méi en niddrege Gehalt vun Néckeleise wéi Chondritten. Et gëtt awer och Achondritte, déi bis zu 80 % Néckeleisen enthalen.
Klassifizéierung
Et ënnerscheet een déi follgend beschriwwen Ënnerklassen.
HED-Grupp
D'Steemeteoritte vun der HED-Grupp sinn déi heefegst Grupp, als Urspronk gëtt den Asteroid (4) Vesta ugeholl, well d'Reflektiounsspektren vun dëser Grupp an dat vu Vesta sech zimmlech änlech sinn.
All bis elo ënnersicht Diogenitten hunn e Bestralungsalter vun 22 oder 36 Millioune Joer, d. h. zu dëse béiden Zäitpunkte misste si duerch eng Kollisioun vun engem Mammekierper abgesprengt gi sinn. Als Mammekierper gëtt den Asteroid (237442) 1999 TA10 diskutéiert, dee selwer aus dem Mantel vum (4) Vesta stamen däerft. ,
Angritte
D'Angritte, genannt no der Fonntplaz Angra dos Reis a Brasilien, sinn differenzéiert Achondritte, déi aus Pyroxen, Olivin a Plagioklas bestinn. Anescht wéi bei de Chondritten a primitiven Achondritte leien dës Mineraler a Forme vir, déi op e magmatesch Entstoen hiweisen. Si enthalen dacks Aschlëss, déi als erstarrt Gasblose gedeit ginn. Vun hirer Struktur a cheemescher Zesummesetzung gläiche se den ierdesche Basalten. Den Urspronk vun den Angritten ass bis haut ongekläert. Offensichtlech stame se vun engem eegenen Urspronkskierper of, deen nach net identifizéiert konnt ginn.
Aubritte
D'Aubritten (genannt no der Fonntplaz Aubres, Frankräich) enthalen dat magnesiumräicht Mineral Enstatit. Doriwwer eraus kommen ënnerschiddlech Deeler vu reduzéiertem Néckel-Eisen, d'Eisesulfid Troilit, d'Silikat Olivin a rar Mineraler vir, déi op eng magmatesch Genesis schléisse loossen. Beim Verglach vun de Reflexiounsspektre vun Asteroide goufen eng Iwwereneestëmmung mat dem Asteroid Nysa festgestallt. Méiglecherweis stamen d'Aubritte vun dësem Himmelskierper.
Primitiv Achondritte
Acapulcoitte (Acapulco, Mexiko), Brachinitte (Brachina, Australien), Lodranitte (Lodran, Indien), Winonaitte (Winona, USA): Dës véier Klasse vun Achondritte ginn als primitiv Achondritten zesummegefaasst. D'Differenzéierung vun dëse Meteoritten ass onvollstänneg, soudatt si hir primitiv (chondritesch) Zesummesetzung gréisstendeels behalen hunn. Déi typesch Struktur vun de Chondritte goung awer verluer, d'Chondre goufen zerstéiert.
Moundmeteoritten oder Lunaitten, och LUN-Grupp
Duerch de Verglach mat de Moundprouwen, déi d'Astronaute matbruecht haten, kann eendeiteg gewise ginn, datt si vum Äerdmound stamen. Si enthalen dacks Moundregolith vun der Mounduewerfläch. Et ass interessant, datt Moundmeteoritte op der Äerd eréischt no der Moundlandung fonnt goufen, well eréischt d'Analyse vu Moundgestengs e séchere Nowäis iwwer Hierkomme vum Mound et erlaabt hunn. Déi éischt Moundmeteoritte goufen an der Antarktis fonnt. Den éischten net-antarktesche Moundmeteorit war de Calcalong Creek aus Australien, beschriwwen am Joer 1991. Spéider goufen weider Meteoritten an Afrika an am Oman identifizéiert. An dëser Grupp kann een no hirer Ofstamung verschidden Ënnerklassen erkennen, déi Anorthositesch Regolith-Héichlandbrekzien, déi Fragmental Héichlandbrekzien, Impakt-Schmëlzbrekzien, Marebasalte a schlissleich Maregabbroen.
Rolf Zacher
De Rolf-Dieter Zacher, gebuer den 28. Mäerz 1941 zu Berlin a gestuerwen den 3. Februar 2018 zu Hamburg, war en däitsche Schauspiller, Entertainer a Synchronspriecher.
Tour de Luxembourg 1996
Déi '''56. Editioun vum Tour de Luxembourg''' gouf vum 6. bis den 9. Juni 1996 gefuer.
Lëtzebuerger um Depart waren de Pascal Triebel, de Benoît Joachim an de Marc Leyder, vun deene just de Pascal Triebel zu Enn gefuer war a 36. am Generalklassement gouf.
Serge Thill
De Serge Thill, gebuer den 29. Januar 1969, ass e fréiere lëtzebuergesche Foussballspiller a Foussballtrainer.
Tëscht dem 25. Mäerz 1992 am 10. Oktober 1998 huet de Serge Thill 14-mol fir déi lëtzebuergesch Foussballnationalekipp gespillt.
Vun 1991 bis 1993 war hie bei der Union Lëtzebuerg. An der Saison 1996/97 huet hie fir R.S.C. Athus gespillt. Vun 1997 bis 2003 war de Serge Thill beim CS Gréiwemaacher.
An der Saison 2007/2008 war hien Trainer beim Progrès Nidderkuer.
Hien ass de Papp vun de Foussballspiller Olivier Thill, Sébastien Thill, Vincent Thill a Marek Thill. Seng Ex-Fra Nathalie Hoeltgen ass eng fréier Foussballspillerin.
De Cliärrwer Kanton (Revue)
De Cliärrwer Kanton ass eng Zäitschrëft, déi zanter 1979 vum Veräin De Cliärrwer Kanton a.s.b.l. erausbruecht gëtt. Literatur, Lokalgeschicht a kulturell Aktivitéite sinn d'Haapttheme vun den Artikelen. D'Publikatioun kënnt 4-mol am Joer eraus.
Évergnicourt
Évergnicourt ass eng Gemeng am franséischen Departement Aisne an der Regioun Hauts-de-France.
Toilettëbiischt
Eng Toilettëbiischt ass eng Biischt, déi benotzt gëtt fir eng Toilettëschossel vu bannen ze botzen.
Wa se net benotzt gëtt steet se an engem klengen Dëppchen, mam Still no uewe fir datt ee seng Hänn net knaschteg mécht wann ee se benotzt.
Toilettëbiischte si meescht aus Plastik, heiansdo och aus Metall.
Messier 101
De Messier 101 (och als NGC 5457, Pinwheel-Galaxis oder Feierrad-Galaxis bezeechent) ass eng Spiralgalaxis mat enger Gréisst vun 28,8' × 26,9' an enger visueller Magnitude vu 7,5 mag am Stärebild Ursa Major. Hir Distanz zu eiser Sonn ass 27 Millioune Liichtjoer, hiren Duerchmiesser ass 170.000 Lj.
Zu der Messier 101-Grupp gehéiere fënnef prominent Begleetgalaxien: NGC 5204, NGC 5474, NGC 5477, NGC 5585 an Holmberg IV.
Observatiounsgeschicht
De Messier 101 gouf de 27. Mäerz 1781 vum franséischen Astronom Pierre Méchain entdeckt.
Den 28. Februar 2006 hunn d'NASA an ESA en imponéierend Bild publizéiert, dat gréisst an detailléiertst Bild vun enger Galaxis, dat mat Hëllef vum Hubble-Weltraumteleskop gemaach gouf. D'Bild gouf aus iwwer 51 Fotoen zuesummegesat.
De 24. August 2011 gouf am M101 eng Supernova vum Typ Ia entdeckt, déi d'Bezeechnung SN 2011fe krut.
David de Gea
Hien huet a senger Profiscarrière ënner anerem fir den Atlético Madrid (2009–11) an de Manchester United F.C. (zanter 2011) gespillt. Zanter 2014 spillt den De Gea och fir déi spuenesch Foussballnationalekipp.
Hien ass de Knëff vun der spuenescher Sängerin Edurne (Stand: 2016).
Uebst
Uebst ass e Sammelbegrëff fir iessbar Friichten, déi u kultivéierten oder wëlle Planze wuessen. De Mënsch konsuméiert Uebst wéinst sengem séiss-saierleche Goût, sengem intensiven an agreabelen Aroma a sengem nutritive Wäert. Uebst ka frësch, als Jus, oder als Dessert giess ginn, soubal déi néideg Zeidegkeet erreecht ginn ass oder nodeems et gekacht ginn ass.
Uebst huet wéineg Kalorien an en héije Prozentsaz u Waasser (bis zu 90% vum Gewiicht), wat d'Hydratatioun vum Organismus ënnerstëtzt. De Konsum vun Uebst mat senge Ballaststoffer ënnerstëtzt de korrekten Oflaf vum Verdauungsapparat. Generell huet Uebst keng saturéiert Fettsaieren.
Beléift Uebstzorte sinn Äerdbier, Äppel, Aprikosen, Banannen, Bieren, Kiischten, Orangen, Quetschen a Réngglotten, nieft villen aneren.
British Astronomical Association
D'British Astronomical Association, ofgekierzt BAA, ass den nationalen Haaptverband vun den Amateurastronomen a Groussbritannien.
D'British Astronomical Association gouf am Joer 1890 zu London vun Amateur- a Beruffsastronome gegrënnt, fir allen un der Astronomie interesséierte Persounen, onofhängeg vu gesellschaftlechem Rang a Geschlecht, eng Basis ze bidden. Vun Ufank un hunn d'Fraen, déi eréischt vun 1915 un, an d'Royal Astronomical Society opgeholl konnte ginn, eng féierend Roll gespillt. Sou fungéiert d'Annie S.D. Maunder (1868-1947), d'Fra vum Matgrënner Edward Walter Maunder (1851-1928), jorelaang als Editeur vum Journal of the BAA. Hiert ass d'Ënnerstëtzung vun astronomeschen Observatiounen a Gebidder, déi net vu professionellen Observatoiren ofgedeckt kënne ginn. D'BAA organiséiert och Observatiounskampagne bei besonnesche Geleeënheete wéi Sonnen- a Mounddäischterten oder Venustransiten.
D'Membere kréien d'Memberszäitschrëft Journal of the BAA deen all zwéi Méint erauskënnt, en Observatiounsleetfuedem, e Joerhandbuch (mat Diagrammen an astronomeschen Evenementer) souwéi Zougank zu Konferenzen an zu der Bicher- an Ausrëschtungssammlung vum Verband.
De Verband ass a verschiddene Sektiounen organiséiert, déi sech op ënnerschiddlech Aspekter vun der Astronomie spezialiséiert hunn. Hien ass gläichzäiteg Ënnerstëtzer a Grënner vun der Campaign for Dark Skies, déi sech géint d'Liichtverschmotzung wiert, déi ëmmer méi grouss gëtt.
Quartier Lointain
Quartier Lointain ass eng belsch-franséisch-lëtzebuergesch-däitsch Koproduktioun, e Film vum belsche Regisseur Sam Garbarski, no der Manga Quartier Lointain vum Jirô Taniguchi.
E gouf an der Géigend vun Nantua an zu Lëtzebuerg gedréint.
E koum den 20. Mee 2010 an Däitschland, an de 24. November 2010 zu Lëtzebuerg, a Frankräich an an der Belsch eraus.
Ëm wat geet et am Film?
Den Thomas, eng 50 Joer al, hëlt iertimlech dee falschen Zuch a kënnt a säin Heemechtsduerf, wou en opgewuess ass. Hie profitéiert dovun, op d'Graf vu senger Mamm ze goen, wou et ëm schlecht gëtt. Wéi en nees zou sech kënnt, mierkt en, datt en hie selwer am Alter vu 14 Joer ass. Et schéngt es, wéi wann en an der Zäit zeréckgereest wier. Kann en d'Vergaangenheet änneren, a Saache besser maache wéi deemools?...
Filmpräisser
De Film gouf fir eng Rei Filmpräisser nominéiert, dorënner de Magritte du cinéma an de Kategorien "Beschte Regisseur" (fir de Sam Garbarski), "Beschte Schauspiller" (fir de Jonathan Zaccaï), "Bescht Schauspillerin an enger Nieweroll" (fir d'Tania Garbarski), "Beschte Kostümdesign" (fir d'Claire Dubien) a "Bescht Zeenebild" (fir d'Véronique Sacrez). En huet an der leschter Kategorie gewonnen.
Och beim Filmfestival vu Roum a beim polnesche Transatlantyk Festival war de Film nominéiert. De Léo Legrand war fir seng Roll als jonken Thomas Verniaz fir de Young Artist Award nominéiert, en US-amerikanesche Filmpräis fir Kanner- a Jugendschauspiller.
Antonio Eceiza
Den Antonio Eceiza, gebuer de 14. September 1935 zu San Sebastian a gestuerwen de 15. November 2011, war e spuenesche Filmregisseur, Dréibuchauteur a Filmproduzent.
Tour de Luxembourg 1995
Déi '''55. Editioun vum Tour de Luxembourg''' gouf vum 8. bis den 12. Juni 1995 gefuer.
Sergio Ramos
De Sergio Ramos García, gebuer den 30. Mäerz 1986 zu Camas an der Provënz Sevilla, ass e spuenesche Foussballspiller op der Verdeedeger-Positioun.
Canton de Causses-Rougiers
De Canton de Causses-Rougiers ass eng franséisch administrativ Andeelung am Arrondissement Millau am Departement Aveyron an der Regioun Occitanie.
Sergio Ramos
Hien huet a senger Profiscarrière fir den FC Sevilla (2004–05) an de Real Madrid (zanter 2005) gespillt. Zanter 2005 spillt de Ramos och fir déi spuenesch Foussballnationalekipp.
Canton de Causses-Rougiers
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Robert Vaughn
De Robert Francis Vaughn, gebuer den 22. November 1932 zu New York City a gestuerwen den 11. November 2016 zu Ridgefield, war en US-amerikanesche Schauspiller.
Bekannt Filmer mam Peter Vaughn si Bullitt (1968) vum Peter Yates, The Bridge at Remagen (1969) vum John Guillermin, The Towering Inferno (1974) och vum John Guillermin an S.O.B. (1981) vum Blake Edwards. Hien ass besonnescht bekannt duerch de Personnage vum Napoleon Solo deen hie vun 1964 bis 1968 an 104 Episode vun der TV-Serie The Man from U.N.C.L.E. an an e puer Filmer gespillt huet.
Hie war an iwwer 200 Kinos- an TV-Filmer ze gesinn.
(106) Dione
Den (106) Dione ass en Asteroid vun der baussenzeger Haaptceinture.
Den Objet gouf den 10. Oktober 1868 vum James Craig Watson entdeckt.
Den Himmelskierper gouf no der Dione, enger Titanin aus der griichescher Mythologie, genannt.
Secondaire (Lëtzebuerg)
De Secondaire ( enseignement secondaire) zu Lëtzebuerg ass d'Schoulausbildung no der Grondschoul a besteet aus dem klasseschem, generellem oder berufflechem Unterrecht. De Secondaire gëtt vun den ëffentleche Schoulen (an der Haaptsaach Lycéeën), Privatschoulen an den Europaschoulen assuréiert. Bei de Privatschoule gëtt et déi, déi d'offiziell Programmer vum Ministère applizéieren an déi, déi no anere Programmer funktionéieren.
Fir all Schüler, déi zu Lëtzebuerg wunnen, ass de Secondaire an den ëffentleche Schoule gratis.
Klasseschen Enseignement
en De Classique oder klasseschen Enseignement ( enseignement secondaire classique, ESC) preparéiert d'Schüler iwwer siwe Joer op der Basis vun enger komplexer Allgemengbildung op en zukünftegen Héichschoulstudium, absënns op enger Universitéit.
D'Zil vum Classique ass et fir allgemeng Kenntnesser an de Beräicher vun den Humanwëssenschaften, der Literatur, der Mathematik an den Naturwëssenschaften ze vermëttelen. E gëtt mat engem Diplôme de fin d'études secondaires classiques ofgeschloss.
Den haitege « enseignement secondaire classique » huet bis 2017 « enseignement secondaire » geheescht.
De Classique ass agedeelt an:
Vu 6e u kënnen d'Schüler tëscht Englesch, Latäin a Chineesesch wielen a vu 5e un hunn d'Schüler alleguer Englesch um Programm. No der 4e mussen d'Schüler sech fir eng vun aacht Sektiounen decidéieren:
Generellen Enseignement
Den haitege « enseignement secondaire général » huet bis 2017 « enseignement secondaire technique » geheescht.
Jee nodeem, wéi de Schüler seng 5e générale d'orientation (oder 5e générale d'adaptation) ofgeschloss huet, kann en entweeder mat enger berufflecher Éischtausbildung ( formation professionnelle initiale) oder an enger vu fënnef Fachrichtunge virufueren:
All Fachrichtung ka verschidde Sektiounen ëmfaassen.
Den Unterrecht an der Voie de préparation ass modular opgebaut an all Schüler ka säi Léierrhythmus selwer festleeën. Jee nodeem, wéi en ofgeschloss huet, kann en um Enn vun der 5e mat:
weidermaachen.
Verschidde Lycéeë bidden Ausbildungen a ganz spezifesche Beräicher un, sou z. B. d'Hotels- an Tourismusschoul zu Dikrech, d'Akerbauschoul zu Gilsdref, de Lycée fir Edukativ- a Sozialberuffer grad ewéi de Lycée fir Gesondheetsberuffer.
Berufflechen Enseignement
De Professionnel oder berufflechen Enseignement ( formation professionnelle) gehéiert zur Grondausbildung, déi am Kader vum Secondaire ugebuede gëtt. E bitt eng breet Gamm u Formatiounen un an erlaabt et jonke Leit, eng zertifiéiert Qualifikatioun ze kréien.
D'Ziler vun der berufflecher Ausbildung sinn abënns :
Et gëtt dräi verschidde Méiglechkeete fir eng Qualifikatioun ze maachen:
Déi Schüler, déi net déi néideg Virkenntnesser hunn, fir en CCP ze maachen, kënnen a berufflech Orientéierungs- an Aféierungscoursë goen ( cours d'orientation et d'initiation professionnelles, COIP), déi vun den nationalen Zentre fir berufflech Weiderbildung ( centres nationaux de formation professionnelle continue, CNFPC) oder den allgemenge Lycéeën organiséiert ginn.
Nieft dem Secondaire begräift d'Beruffsausbildung zu Lëtzebuerg och nach d'berufflech Weiderbildung, déi liewenslaang méiglech ass, grad wéi d'Validéierung vun de Beruffserfarungen a Form vun enger zertifiéierter berufflecher Qualifikatioun op Basis vun de Kompetenzen, déi een sech als Salarié oder Selbstännegen erschafft huet.
Sans queue ni tête
Sans queue ni tête ass eng belsch-franséisch-lëtzebuergesch Koproduktioun, e Film vun der Regisseurin Jeanne Labrune.
Coulonvillers
Coulonvillers ass eng franséisch Gemeng am Departement Somme an der Regioun Hauts-de-France.
Sans queue ni tête
E koum den 29. September 2010 a Frankräich eraus.
Grand Prismatic Spring
Grand Prismatic Spring ass den Numm vun der gréisster Thermalquell an den USA an der drëttgréisster op der Äerd. Si ass am Weste vum Yellowstone-Nationalpark am Bundesstaat Wyoming.
De Baseng ass eng 75 m × 91 m grouss an ongeféier 49 m déif. All Minutt lafen an der Moyenne 2.000 Liter 71 °C waarmt Waasser aus der Quell.
Den Numm vun der Quell bezitt sech op d'Faarwe vum Waasser am Baseng, déi, bal wéi bei engem Prisma, vu Blo iwwer Gréng, Giel bis hin zu Orange a Rout ginn. D'Faarwe komme vu Bakteerien an Algen am Biofilm laanscht de Bord vun der mineralräicher Thermalquell an hänken dovun of, wéi vill Chlorophyll a Carotinoiden dra sinn.
Lëscht vun den nationale Monumenter an der Gemeng Schieren
Schieren
Legend: MN – Immeubles et objets classés monuments nationaux; PMN - Immeubles et objets proposés comme Monument national; ICMN - Intention de classement; IS – Immeubles et objets inscrits à l'inventaire supplémentaire
Ébouleau
Ébouleau ass eng Gemeng am franséischen Departement Aisne an der Regioun Hauts-de-France.
Adolphe Quetelet
De Lambert Adolphe Jacques Quetelet, gebuer den 22. Februar 1796 zu Gent a gestuerwen de 17. Februar 1874 zu Bréissel war e belschen Astronom, Statistiker a Meteorolog.
Liewen
1819 koum hie fir kuerz Zäit an de Bréisseler Kolléisch an de 24. Februar 1820 an d'Académie royale des sciences, des lettres et des beaux-arts de Belgique, wou hien 1836 och Professer vun der Astronomie a vun der Mathematik op der Krichschoul gouf. Zanter 1826 hat de Quetelet beim belsche statisteschen Institut geschafft. 1828 gouf hien Direkter vum Observatoire royal de Belgique, deen ënner senger Leedung gebaut gi war.
Seng Aarbecht am statisteschen Institut an d'Bekanntschaft mat dem Mathematiker Pierre-Simon Laplace hu beim Quetelet den Interessi un der Warscheinlechkeetsrechnung waakreg gemaach. Hien huet versicht, déi Erkenntnesser och op nei Gebidder unzewenden, wéi bei der Meteorologie a beim Äerdmagnetismus.
Zanter 1820 war hie Member, an zanter 1834 stännege Sekretär vun der Kinneklech-Hollännesch Akademie vun de Wëssenschaften. 1841 gouf de Quetelet zum President vun der statistescher Zentralkommissioun fir d'Belsch ernannt.
E gudden Numm krut de Quetelet besonnesch duerch seng sozialstatistesch an anthropometresch Aarbechten. Hien hat versicht, souwuel déi physesch wéi och déi moralesch Aspekter vum individuellen a gemeinschaftleche Liewen z'ergrënnen. Dobäi goung hien dacks reng mechanesch vir, a seng Methode goufe schonn zu Liefzäiten ugezweifelt.
De Quetelet huet och verschidde wëssenschaftlech Gesellschafte gegrënnt a versicht, den internationalen Austausch ënner de Wëssenschaftler vu verschiddene Staaten ze verbesseren. Hie gëllt haut als de Grënner vun der moderner Sozialstatistik. Ënner anerem huet hien 1846 déi éischt Vollekszielung an der Belsch organiséiert. 1854 gouf hien zum auswäertege Member vun der Bayerescher Akademie vun de Wëssenschaften ernannt.
Den 20. September 1824 bestit de Quetelet d'Cécile Virginie Curtet, d'Duechter vum franséischen Dokter François-Antoine Curtet zu Bréissel. Hire Salon gouf spéider zu engem Treffpunkt fir vill Geléiert a Kënschtler vun internationalem Ruff.
De Lambert Adolphe Jacques Quetelet ass de 17. Februar 1874 zu Bréissel gestuerwen, wou déi belsch Akademie him e Monument virum Palais des Académies opgeriicht huet, eng Marmerstatu vum Charles Auguste Fraikin, déi den 11. Mee 1880 ageweit gouf.
Alex Hyde-White
Den Alex Punch Hyde-White, och Hyde White, gebuer den 30. Januar 1959 zu London an England, ass en englesch-US-amerikanesche Schauspiller a Filmproduzent. Hie gouf mat der Roll als David Morse am Film Pretty Woman (1990) bekannt.
Hien ass de Jong vum Schauspiller Wilfrid Hyde-White.
Schlëssel
E Schlëssel gëtt benotzt, fir e Schlass op- an zouzespären. Dofir gëtt en duerch e Schlëssellach an d'Schlass gestach, an da gëtt um Schlëssel gedréint.
E Schlëssel un enger Dier (zum Beispill Hausdier, Autosdier, oder Schafendier) gëtt benotzt fir sech géint Abréch ze schützen a fir den Zougank zu deem wat hanner der Dier ass ze kontrolléieren.
Haut si Schlëssele meeschtens aus Metall, se kënnen och elektronesch sinn a wéi e Sender funktionéieren, wéi déi meescht Autosschlësselen hautdesdaags déi d'Dier op-an zouspäre wann een op e Knäppche vum Sender dréckt oder och wéi de Keyless Go. Kaartentranponderen oder Magnéitsträifekaarte kënnen och als Schlëssel gebraucht ginn.
Nino Castelnuovo
Den Nino Castelnuovo, gebuer als Francesco Castelnuovo den 28. Oktober 1936 zu Lecco a gestuerwen de 6. September 2021 zu Roum, war en italieenesche Schauspiller.
Marguerite Textor
D'Marguerite Textor, gebuer zu Iechternach de 14. August 1885 a gestuerwen an der Stad de 16. Januar 1953, war eng Lëtzebuergesch Pedagogin a Schrëftstellerin. Si huet och ënner de Pseudonymmen M.T. a Mariette geschriwwen.
Sabrina Kaufmann
D'Sabrina Kaufmann, gebuer den 3. Oktober 1994 zu Daegu ass eng lëtzebuergesch Comicszeechnerin, déi haaptsächlech Mangaen schreift a moolt.
Cà Chiavello
Cà Chiavello oder Ca' Chiavello ass eng kleng Uertschaft (Curazia) an der san-marineesescher Gemeng (Castello) Faetano.
Se läit am Süde vu Faetano an ass eng vun de véier Uertschaften an der Gemeng.
Samy Deluxe
De Samy Deluxe, gebuer als Samy Sorge den 19. Dezember 1977 zu Hamburg, ass en däitsche Rapper.
Louise en hiver
Louise en hiver ass e franséisch-kanadeschen Animatiounsfilm vum Jean-François Laguionie aus dem Joer 2016.
Ëm wat geet et am Film?
De Summer ass eriwwer. D'Louise paakt an der klenger Stad Biligen um Mier seng Wallisse fir aus der Vakanz heemzefueren. Hat verpasst awer de leschten Zuch. D'Louise bleift elo eleng an der verloossener Stad bis zu deem Moment wou de Pépère, e klengen Hond opdaucht an him Gesellschaft leescht…
Digitalen Héichtemodell
Den digitalen Uewerflächemodell (DOM), englesch: digital surface model) representéiert d'Äerduewerfläch (Grenzschicht Pedospher – Atmosphär) mat allen dorop uwiesenden Objeten (Bebauung, Stroossen, Bewuess, Gewässer a.s.w.). Dogéint representéiert dat digitalt Gelännmodell (DGM, engl. digital terrain model) déi natierlech Äerduewerfläch (vgl. Li u. a. 2005, AdV 2004, kuckt Zeechnung).
Digitalen Terrainsmodell
Datt sech de Begrëff DGM op d'Äerduewerfläch als Referenzuewerfläch bezitt, ass an der Fachliteratur zimmlech eendeiteg. Doriwwer eraus fuerderen eb ettlech Definitiounen zousätzlech zu den Terrainshéichte weider Informatiounen iwwer d'Uewerfläch wéi z. B. Terrainskanten, Sklettlinnen, markant Héichtepunkten oder d'Grondrësselementer mat Grondrëssinformatiounen (vgl. ISO 18709-1, Bill 1999 a Li u. a. 2005).
Allgemenges
Am Follgende gëtt de Begrëff DHM als Uewerbegrëff fir DGM an DOM benotzt. Digital Héichtemodeller ginn zanter 1980 a ville Beräicher vun de Geowëssenschaften an der Technik gebraucht – ënner anerem an der Geodesie a Photogrammetrie fir d'Terrainfotoe, am Bauwiese bei der Trasséierung vu Verkéierswéeër, bei militäreschen Aufgaben (z. B. Steierung vu Marschfluchkierper laanscht d'Äerduewerfläch) bis hin zu der Planung vun Ofwaasserkanalisatioun. Neierdéngs ginn esouguer Héichtemodeller vun anere Planéite gemaach, wéi et Radarsonden um Mars a Venus erméiglechen.
Dateformater
Am Internet sinn Definitiounen ze fannen, no deenen den DHM als Rasterdatebestand definéiert gëtt an den DGM als realen dräidimensionale Modell wéi z. B. en onreegelméissegt Dräiecksnetz.Méi dacks gëtt d'Dateformat awer iwwer d'Begrëffer primären DHM a sekundären DHM definéiert (Toppe 1987). Fir en digitalen Terrainsmodell ze kréien, musse bei Fotomethoden, déi als Plattform Fluchobjeten oder Satellitte benotzen, d'Objete vun der Äerduewerfläch (Haiser, Beem asw.) iwwer komplex Algorithmen erausgefiltert ginn (Li u. a. 2005).
D'Prezisiounen
D'Prezisioun vun DHM ass virun allem vun der Fotomethod, der Rasterwäit an der Uewerflächenholpregkeet ofhängeg. D'Prezisioun setzt sech aus engem Lag- an engem Héichteprezisiounsdeel zesummen, woubäi de Lagundeel vun der Uewerflächeschréi (tan α) ofhängeg ass. . Déi mëttlere Feeler variéiert – jee no Gebrauchszweck a Präis vun de Modeller – vun e puer Zentimeter (z. B. fir d'Ermëttlung vun Iwwerflutungsflächen am Kader vun Héichwaasserschutzkonzepter) bis e puer 100 Meter.
Déi béid Grafike vergläichen dat digitalt Terrainmodell vum Vomper Loch an den Alpen. Déi iewescht Grafik baséiert op Date vun ASTER. D'Basis fir dat ënnescht Bild bilden SRTM-Daten, déi an der Beaarbechtungsstuf vun 2.1 fräi virleien an duerch de Projet openDEM weider opbereet goufen. Héichtenartefakte als géi Biergformatiounen trieden am ASTER-Bild däitlech no vir. Se ginn duerch Schiet bei der Terrainsfoto verursaacht. Feelend Héichtewäerter goufe wéinst feelender Plausibilitéitsanalysen duerch heuristesch Fotoe geschat. D'SRTM-Miesswäerter si méi schlecht opgeléist wéi déi vun ASTER. Well si nodréiglech mat aneren Informatiounen, beispillsweis mat Date vun Openstreetmap, ofgeglach goufen, ass den Héichteprofil konsistent. Waasseruewerfläche vu Séie sollte flaach sinn. Ofwäichunge spigelen direkt d'Streeung vun de Moosswäerter zeréck.
Jean-Félix Adolphe Gambart
De Jean-Félix Adolphe Gambart, gebuer den 12. Mee 1800 zu Sète a gestuerwen den 23. Juli 1836 zu Paräis war e franséischen Astronom.
De Gambart gouf als Jong vun engem Kapitän gebuer. Schonn a jonke Jore gouf seng Intelligenz vum Alexis Bouvard erkannt, deen hien iwwerzeegt hat, sech mat der Astronomie ofzeginn. 1819 goung hien op den Observatoire vu Marseille a gouf am Joer 1822 Direkter vum Observatoire.
Wärend senger Lafbunn hat hie vill Observatioune vun de Jupitermounde gemaach an hat am Ganzen 13 Koméiten entdeckt. Am Joer 1832 hat hien den Duerchgank vum Merkur virun der Sonn observéiert an hat bemierkt, datt de Planéit deforméiert virkoum, wéi hien de Sonnerand erreecht hat.
De Cliärrwer Kanton (Veräin)
De Cliärrwer Kanton bis 2016 De Cliärrwer Kanton - Veräin fir d'kulturellt Liäwwen ass e kulturelle Veräin ouni Gewënnzweck, deen 1979 gegrënnt gouf,. De Sëtz ass zu Ëlwen am Schuddenhaus.
Jean-Félix Adolphe Gambart
Den Gambart huet ënner Tuberkulos gelidden an ass 1836 u Cholera gestuerwen.
De Cliärrwer Kanton (Veräin)
De Veräi gëtt zanter 1979 d'kulturell Zäitschrëft De Cliärrwer Kanton eraus a war vun 2000 bis 2022 de Bedreiwer vun der Tony-Bourg-Bibliothéik zu Ëlwen, déi nom Grënnungsmember Tony Bourg (1912-1991) genannt gouf.
Jean-Félix Adolphe Gambart
Éierungen
De Krater Gambart um Äerdmound gouf no him genannt. Ausserdeem krut hien eng Medail vun der Royal Astronomical Society fir seng Berechnung vun enger Koméitenëmlafbunn.
Jean Marbœuf
De Jean Marbœuf, gebuer de 26. September 1942 zu Montluçon, ass e franséische Filmregisseur, Dréibuchauteur a Filmproduzent.
(108) Hecuba
Den (108) Hecuba ass en Asteroid aus der Haaptceinture.
Den Himmelskierper gouf no der Hecuba genannt, si war no der griichescher Mythologie Kinnigin vun Troja a Fra vum Priamos.
Den Objet gouf den 2. Abrëll 1869 vum Karl Theodor Robert Luther entdeckt.
Nom Hecuba ass de Kirkwood-Fräiraum genannt.